กรมชลประทาน วางแผนจัดสรรน้ำหน้าแล้ง ตามปริมาณน้ำต้นทุนที่มีน้อยอย่างเคร่งครัดรัดกุม
กรมชลประทาน วางแผนจัดสรรน้ำหน้าแล้ง ตามปริมาณน้ำต้นทุนที่มีน้อยอย่างเคร่งครัดรัดกุมนายทวีศักดิ์ ธนเดโชพล รองอธิบดีกรมชลประทาน เปิดเผยว่า สถานการณ์น้ำในอ่างเก็บน้ำ 4 เขื่อนหลักลุ่มน้ำเจ้าพระยา ปัจจุบัน(22 พ.ย. 62)มีปริมาณน้ำรวมกัน 11,796 ล้าน ลบ.ม. คิดเป็นร้อยละ 47 ของความจุอ่างฯรวมกันเป็นปริมาณน้ำใช้การได้ 5,100 ล้าน ลบ.ม. เมื่อนำปริมาณน้ำในแต่ละอ่างฯ ดังกล่าวมาเปรียบเทียบช่วงเวลาเดียวกันกับปีที่แล้ว(ปี 2561) ทั้ง 4 อ่างฯ มีน้ำน้อยในระดับใกล้เคียงกับปริมาณน้ำในปี 2558 ที่ลุ่มน้ำเจ้าพระยามีปริมาณน้ำน้อย กรมชลประทาน จึงได้กำหนดแผนการจัดสรรน้ำในลุ่มน้ำเจ้าพระยา โดยการใช้น้ำจาก 4 เขื่อนหลักและผันน้ำจากลุ่มน้ำแม่กลองบางส่วนมาช่วยสนับสนุนตามศักยภาพรวมทั้งสิ้น 4,000 ล้าน ลบ.ม. แยกเป็นปริมาณน้ำจาก 4 เขื่อนหลัก 3,500 ล้าน ลบ.ม. และผันจากลุ่มน้ำแม่กลองมาเสริมอีก 500 ล้าน ลบ.ม. เพื่อใช้ในการอุปโภคบริโภค และรักษาระบบนิเวศน์เป็นหลัก ส่วนการเกษตรจะใช้กับพืชที่ต้องใช้น้ำต่อเนื่องได้บางส่วน ปัจจุบัน (22 พ.ย. 62) มีผลการจัดสรรน้ำไปแล้ว 601 ล้าน ลบ.ม. คิดเป็นร้อยละ 15 ของแผนจัดสรรน้ำกรมชลประทาน เน้นย้ำให้โครงการชลประทานในพื้นที่ลุ่มน้ำเจ้าพระยา บริหารจัดการน้ำในแต่ละพื้นที่สอดคล้องกับปริมาณน้ำต้นทุนที่มีอยู่อย่างจำกัดตามแผนการจัดสรรน้ำที่วางไว้อย่างเคร่งครัด พร้อมขอให้ทุกภาคส่วนร่วมใจกันรณรงค์ให้มีการใช้น้ำอย่างประหยัดและใช้น้ำให้เป็นไปตามแผนที่ได้วางไว้ เพื่อให้ปริมาณน้ำที่มีอยู่อย่างจำกัดเพียงพอใช้ตลอดในช่วงหน้าแล้งนี้